**REPUBLIKA HRVATSKA**

**ŽUPANIJA SPLITSKO-DALMATINSKA**

**OSNOVNA ŠKOLA SELCA**

Šetalište Rajka Štambuka 2, 21425 Selca

Tel: 021/622-055

E-mail: [os-selca@st.t-com.hr](mailto:os-selca@st.t-com.hr)

KLASA: 112-01/21-04/2

URBROJ: 2104-34-21-01

Selca, 14. listopada 2021.

Na temelju čl. 107. Zakona o odgoju i obrazovanju u osnovnoj i srednjoj školi (Narodne Novine 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18. 98/19, 64/20) te članka 9. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Selca,

ravnatelj Osnovne škole Selca, Selca raspisuje

**NATJEČAJ**

**za popunjavanje radnog mjesta**

1. **tajnika/ice škole 1 izvršitelj (M/Ž), neodređeno, nepuno radno vrijeme, 20 sati tjedno**

Uvjeti: Kandidati moraju ispunjavati uvjete čl. 105. st. 16. te čl. 106. Zakona o odgoju i obrazovanju u osnovnoj i srednjoj školi:

a) sveučilišni diplomski studij pravne struke ili specijalistički diplomski stručni studij javne uprave

b) preddiplomski stručni studij upravne struke, ako se na natječaj ne javi osoba iz točke a)

Dokumentacija koju kandidati trebaju priložiti i dokazi o ispunjavanju uvjeta su:

* vlastoručno potpisana prijava u kojoj će kandidat navesti osobno ime, adresu stanovanja, broj telefona odnosno mobitela, e-mail adresu (na koju će mu biti dostavljena obavijest o datumu, vremenu i načinu procjene, odnosno testiranja) i naziv radnog mjesta na koje se prijavljuje
* životopis
* preslika diplome, odnosno dokaza o odgovarajućem stupnju obrazovanja
* dokaz o državljanstvu (preslika domovnice)
* uvjerenje nadležnog suda da nije pod istragom i da se protiv kandidata ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi, ne starije od 30 dana od dana raspisivanja natječaja
* elektronički zapis ili potvrdu o podacima evidentiranim u bazi podataka Hrvatskog zavoda za mirovinsko osiguranje
* kandidat koji je stekao inozemnu obrazovnu kvalifikaciju dužan je u prijavi na natječaj priložiti rješenje određenog visokog učilišta o priznavanju potpune istovrijednosti u skladu sa Zakonom o priznavanju istovrijednosti stranih školskih svjedodžbi i diploma ili rješenje Agencije za znanost i vioko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija, te u skladu sa Zakonom o reguliranim profesijama i priznavanju inozemnih stručnih kvalifikacija, rješenje Ministarstva i obrazovanja o priznavanju inozemne stručne kvalifikacije radi pristupa reguliranoj profesiji.

Tražena dokumentacija se prilaže u neovjerenoj preslici, te se ista neće vraćati sudionicima natječaja, a prije sklapanja ugovora o radu s izabranim kadnidatom/kandidatkinjom, isti su dužni dostaviti izvornike ili preslike ovjerene od strane javnog bilježnika sukladno Zakonu o javnom bilježništvu (Narodne novine broj 78/93, 29/94, 162/98, 16/07, 75/09, 120/16).

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Urednom prijavom smatra se prijava koja sadrži sve podatke i priloge navedene u natječaju.

Kandidati/kandidatkinje koji su pravodobno podnijeli vlastoručnu potpisanu prijavu te ispunjavaju uvjete natječaja dužni su pristupiti procjeni odnosno testiranju sukladno odredbama Pravilnika o postupku zapošljavanja te procjeni i vrednovanju kandidata za zapošljavanje u OŠ Selca (nalazi se na Web stranici škole u mapi „Razmjena znanja/Dokumenti/Školski odbor/Pravilnici i propisi)

<http://os-selca.skole.hr/dokumenti?dm_document_id=227&dm_det=1> ukoliko se prema odluci Povjerenstva isto bude provodilo.

Način procjene odnosno testiranje kandidata ukoliko se isto bude provodilo, kao i pravni i drugi izvori za pripremu kandidata objavit će se na mrežnim stranicama škole <http://selca.skole.hr/skola/ploca> (u mapi Natječaji) osam dana nakon isteka roka za podnošenje prijave na natječaj. Poziv na pristupanje procjeni odnosno testiranju, putem elektroničke pošte dostavlja se najkasnije pet dana prije dana testiranja/ procjene onim kandidatima/kandidatkinjama koji su pravodobno podnijeli potpunu vlastoručno potpisanu prijavu te ispunjavaju uvjete natječaja, odnosno Zakonske uvjete za zasnivanje radnog odnosa i objavljuje se na mrežnim stranicama škole <http://os-selca.skole.hr/skola/ploca>.

Ukoliko kadidat/kandidatkinja ne pristupi procjeni odnosno testiranju smatra se da je odustao/la od prijave za natječaj.

Radni odnos u Školi ne može zasnovati osoba za koju postoje zapreke iz članka 106. Zakona o odgoju i obrazovanju u osnovnoj i srednjoj školi („ Narodne novine“, br. 87/08, 86/09, 92/10, 105/10, 90/11, 16/12 ,86/12, 94/13, 152/14, 7/17, 68/18, 98/19 i 64/20).

Kandidat/kandidatkinja koji/a se ne odazove bilo kojem od postupaka vrednovanja na koji se treba odazvati, odnosno na koje je pozvan, smatrat će se da je odustao/la od prijave na natječaj te se njegova prijava neće uzimati u obzir u daljnjem postupku.

Prijave dostaviti osobno ili zemaljskom poštom na adresu:

**Osnovna škola Selca, Šetalište Rajka Štambuka 2, 21425 Selca**

**u roku od osam dana od dana objave natječaja s naznakom „za natječaj – tajnik/ca škole“.**

Na natječaj se pod jednakim uvjetima mogu prijaviti osobe oba spola u skladu sa Zakonom o ravnopravnosti spolova (Narodne novine 82/08 i 69/17).

Nepotpune i nepravodobne prijave neće se razmatrati.

U skladu s uredbom Europske unije 2016/679 Europskog parlamenta i Vijeća od 17.travnja 2016. godine te Zakonom o provedbi Opće uredbe o zaštiti podataka (NN 42/18) prijavom na natječaj osoba daje privolu Osnovnoj školi Selca za prikupljanje i obradu podataka natječajne dokumentacije, a sve u svrhu provedbe natječaja za zapošljavanje.

Kandidati će o rezultatima natječaja biti obaviješteni sukladno odredbama članka 23. Pravilnika o postupku zapošljavanja te procjeni i vrednovanju kandidata za zapošljavanje u Osnovnoj školi Selca <http://os-selca.skole.hr/skola/ploca> ili putem zemaljske pošte.

Ravnatelj škole:

Ivica Škrpaca, prof.